|  |  |
| --- | --- |
| **navrh01-SLR1C5** | PÁLYÁZATI FELHÍVÁS |

Tisztelt Hallgatók és Oktatók!

A Szent István Egyetem Kertészettudományi Kara és a Tájépítészeti és Településtervezési Kara pályázatot hirdet a CEEPUS – Közép-európai Felsőoktatási Csereprogram keretén belül hallgatói, ill. oktatói mobilitásban való részvételre.

* 1. **A hálózat száma és címe: CIII-CZ-0311-13-2021**, **Landscape management - Sustainable land use perspectives in the Central European Region**
  2. **A hálózat magyarországi koordinátora és elérhetősége** *Végváriné dr. Kothencz Zsuzsanna,* **a** K ép.fsz.16., e-mail: [kothencz.zsuzsanna@kertk.szie.hu](mailto:kothencz.zsuzsanna@kertk.szie.hu), tel: 305 7314,
  3. **A hálózat által megfogalmazott általános célkitűzések címszavakban:** a tájépítészet és fenntartható gazdálkodás megközelítése a hálózatban részt vevő egyetemek szemszögéből, közös tananyag fejlesztések, közös diploma munkák és kutatási programok által
  4. **Főleg azoknak az oktatóknak a jelentkezését várjuk, akik részt vettek a pályázat kidolgozásában, és munkatervükkel bekerültek a projektbe.**
  5. A **diákok** számára csak ott van lehetőség féléves tanulmányok folytatására, ahol több hónap áll rendelkezésre. A többi helyen csak diploma munka írásra, közös kutatásra lehet jelentkezni, nincs lehetőség féléves kint tartózkodásra, mivel nincs rá hónapkeretünk (más pályázatból lehet megoldani pl. Erasmus +).
  6. Fontos megjegyezni, hogy **megváltozott a CEEPUS hónap gazdálkodás, tehát az alább feltüntetett helyeket nem csak mi hirdetjük meg, hanem a networkben szereplő partnereink is. A szűrést először a küldő intézmény, majd a magyarországi Ceepus Iroda végzi, majd a fogadó intézmény és végül a fogadó ország nemzeti irodája dönti el, hogy ki kaphatja meg az ösztöndíjat.**

Valószínűleg azért döntöttek az új hónapelosztásban, mert eddig, ha az adott intézmény nem használta fel a hónapkereteit, már rövid idő maradt, nem lehetett újra meghirdetni és felhasználni a kihasználatlan hónapokat. Ez azért ne riasszon senkit vissza a pályázástól, hiszen, ha a fogadó partnernél leegyeztetett és indokolt mobilitásról van szó, aminek témája szerepelt a pályázatban, akkor valószínűleg a pályázó meg fogja kapni a támogatást.

Javaslom, hogy aki tavaszi kiutazást tervez, az is pályázzon már most a júniusi határidőig, mert valószínűleg tavaszra nem maradnak szabad hónapok. A tervezett időpont, ha változna áttehető későbbi dátumra.

Az alábbi partnerintézményekbe lehet pályázni, a táblázatban felsorolt pályázattípusok, ill. szerint, keretszámok nincsenek kiosztva az intézményekre a projekten belül a fogadóintézmény dönti el, hogy kit fogad.

|  |  |  |  |
| --- | --- | --- | --- |
| Pályázattípus | Hallgatóknak | | Oktatóknak |
| féléváthallgatás (S) min.3 hónap | 1 hónapra short term (ST) | hónapra (T) min. 5 munkanap |

Pályázható intézmények országonként:

|  |  |  |  |
| --- | --- | --- | --- |
| 1. | Célország | **Ausztria** | |
| Intézmény, honlap | BOKU - University of Natural Resources and Applied Life Sciences, Vienna, Department for Landscape, Spatial and Infrastructure Sciences, http://http//www.boku.ac.at/international | |
| 2. | Célország | **Csehország** | |
| Intézmény, honlap | Mendel University in Brno, Faculty of Horticulture, http://www.mendelu.cz/en | |
| 3. | Célország | **Csehország** | |
| Intézmény, honlap | Czech University of Life Sciences Prague, Faculty of Agrobiology, Food and Natural Resouces , www.czu.cz | |
| 4. | Célország | **Lengyelország** | |
| Intézmény, honlap | Warsaw University of Life Sciences, Faculty of Horticulture and Landscape Architecture, http://woiak.sggw.pl/en | |
| 5. | Célország | **Horvátország** | |
| Intézmény, honlap | University of Zagreb, Faculty of Agriculture | |
| 6. | Célország | **Szlovákia** | |
| Intézmény, honlap | Slovak University of Agriculture in Nitra SAU Faculty of Horticulture and Landscape Architecture | |
| 7. | Célország | **Szerbia** | |
| Intézmény, honlap | University of Belgrade, Faculty of Forestry, Department of Landscape Architecture and Horticulture | |
| 8. | Célország | **Bulgária** | University of Forestry, Faculty of Ecology and Landscape Architecture |

**Általános pályázati feltételek**

További információk és gyakorlati tudnivalók az egyéni pályázatoknak:

         hallgatók számára: <http://www.tpf.hu/palyazatok/116/hallgatok-mobilitasa>

         oktatók számára: <http://www.tpf.hu/palyazatok/117/oktatok-mobilitasa>

         angolul: <http://tka.hu/international-programmes/1021/ceepus>

**Szakmai feltételek**

Az egyetemek közti mobilitással a pályázatban kitűzött szakmai célokat kívánjuk elérni, ezért főleg azon oktatók és diákjaik jelentkezését várjuk az érintett két karról, akik a pályázat elkészítésében aktívan részt vettek.

**Hogyan kell pályázni?**

* *A* ***kitöltött jelentkezési lapot*** *az azon feltüntetett kiegészítő dokumentumokkal a megadott határidőig* ***a kari nemzetközi koordinátornak*** *kell eljuttatni Végváriné dr.Kothencz Zsuzsanna, K épület, fsz.16.)*
* *A beérkezett pályázatok elbírálása, és közzététele a leadási határidőt követően, legkésőbb 2020. október 29-ig- megtörténik.*
* *Az eredményekről az érintetteket e-mailben értesítjük.*
* *A hátrányos helyzetű diákoknak/oktatóknak segítünk a jelentkezési lap kitöltésében, ill. segítséget nyújtunk a kiutazás bonyolításában, szervezésében.*

**Határidő**

* Kari szinten a jelentkezési határidő erre networkre: az **tavaszi félévre 2020. október 28. 12.00** óra.
* *Az intézményi szintű kiválasztást követően a pályázóknak a* [*www.ceepus.info*](http://www.ceepus.info) *oldalra is fel kell tölteniük a pályázatukat az alábbi határidőkig:* 
  + ***a tavaszi félévre: október 31****. (célszerű azonnal feltölteni a pályázatot a felületre már pályázáskor, amikor a bírálat megtörténik, akkor a rendszerben a nominálás is megtörténik)*
* *Freemover pályázatok: november 30. (kizárólag a tavaszi félévre).* **A határidő után feltöltött pályázatok továbbítására nincs lehetőség!**